text: Skoletrivslen er værst i Sydjylland
  13 april 2015 kl. 14.38
  Danske skolebørn trives ikke godt alle steder i landet. Særligt i de sydligste jyske kommuner er den gal, viser en ny undersøgelse.
  Der er stor geografisk ulighed, når det kommer til skolebørns trivsel. Det viser en ny undersøgelse lavet af tænketanken Cevea.
  I Aabenraa kommune er tre ud af ti børn ikke interesseret i at lære i skolen. Og fire ud af ti børn føler ikke, at de har en voksen, de kan tale med i skolen.
  Skolebørnenes trivsel er målt på fem parametre: Om børnene er glade for at gå i skole, om de har venner i klassen eller på skolen, om de har en voksen at tale med på skolen, om de føler sig sunde og raske samt hvorvidt de er interesserede i at lære.
  